Tenendo ceguera de naixencia, se formó en o Conservatorio Superior de Musica de Barcelona, y fació actuacions mas que mas en a suya ciudat natal dica que a meyatos d'os anyos 1950 lo conoixió Lionel Hampton, qui fació que l'acompanyase en as suyas actuacions en a peninsula y lo fació dentrar en o mundo d'o jazz. Dende ixe inte, fació quantas chiras y conciertos, en primeras por Europa y dimpués por os Estaus Unius, con a-saber-lo exito, consolidando-se a suya fama mundial en os scenarios.